JohanHeinsen/ENO huggingface dataset:
Lolland-Falsters Stifts-Tidende, 1828-06-24
Efter endt Manoeuvre ved Aarhuus, hvorved samtlige Tropper befandtes særdeles godt exercerede, har Hans Majestæt Kongen allernaadigst i en Armeebefaling tilkjendegivet samtlige Vedkommende sin allerhøieste Tilfredshed. Den 12te dennes besøgte Hans Majestæt Anlæggene udenfor Aarhuus, Hospitalerne, Fattiganstalterne, og om Eftermiddagen Byens Skoler. Den 14de lod Hans Majestæt sig præsentere Byens Borgervæbning og Brandcorps, hvorefter han allernaadigst besøgte Stiftsbibliotheket, Domkirken, Raadstuen og Fængslerne.
Lolland-Falsters Stifts-Tidende, 1828-06-24
Hans Majestæts Afreise fra Aarhuus gik for sig Søndagen den 15de, om Middagen, over Frisenborg og Ulstrup, til Viborg, hvor Høisamme i høieste Velgaaende indtraf om Aftenen Kl. 9.
Lolland-Falsters Stifts-Tidende, 1828-06-24
Efter Forlydende vilde det kongelige Dampskib Kiel den 19de dennes afgaae til Jydland, for at overføre Hans Majestæt paa Tilbageveien. Den 17de gjorde det, efter den ny Dampkjedles Jndsættelse, en Prøve seilads paa Kjøbenhavns Rhed.
Lolland-Falsters Stifts-Tidende, 1828-06-24
Det særdeles skjønne og varme Sommerveirligt, som Søndagen den 15de d. M. afløste den foregaaende Uges regnfulde og kolde Dage, lokkede et saa stort Antal af Hovedstadens Jndvaanere ud, at Gaderne og Eftermiddagen næsten vare tomme, og en saadan Mængde, saavel til Lands som til Vands, var draget af Skoven til, at man der endnu ikke i Aar har seet en saa stor Menneskevrimmel. Dania alene førte paa en af sine Eftermiddagstoure (Kl. 6) omtrent 450 Mennesker til Charlottenlund. Paa dette Dampskibs Retourfarter om Aftenen fra Skoven til Kjøbenhavn bliver der nu sædvanlig musiceret af Matroser ombord, og der er et Par Gange blevet dandset en Moerskab, som er ganske almindelig paa de engelske Dampskibe ved deslige Lystfarter.
Lolland-Falsters Stifts-Tidende, 1828-06-24
Som man erfarer, ville de for Frue Kirke i Kjøbenhavn bestemte thorvaldsenske Apostler komme til at staae frit i Kirken, paa Piedestaler, da de dertil bestemte Nischer ere befundne for smaae. Dette forandrede Arrangement vil imidlertid ingenlunde blive til Skade hverken for Figurerne eller for Kirken.
Lolland-Falsters Stifts-Tidende, 1828-06-24
Committeen for Understøttelsen til Grækerne har fra Grev Capo d'Jstrias erholdt Tilkjendegivelse af hans Erkjendtlighed til Grækernes danske Velgjørere. Han tilføier den positive Forsikkring, at det allerede modtagne første Bidrag skal efter Ønske blive anvendt blot til Understøttelse for Enker og Faderløse. J Committeens sidstholdte Møde har den besluttet, atter at afsende 5,000 Franker, det tredie Bidrag.
Lolland-Falsters Stifts-Tidende, 1828-06-24
Storhertugen af Mecklenburg-Schwerrin har udnævnt Translateur og Bogtrykker Lund i Thisted til Consul og Handelsagent for hele Jydlands Vestkyst.
Lolland-Falsters Stifts-Tidende, 1828-06-24
Den 23de Mai sidstleden er Kjøbmand T. H. Jürting i Helsingøer anerkjendt som kongelig preussisk Viceconsul sammesteds.
Lolland-Falsters Stifts-Tidende, 1828-06-24
Kunstnerparret Joh. Petoletti og hans Kone Therese, antagen Datter af Joseph Casortii, staaer i Begreb med at forlade Danmark for bestandigt.
Lolland-Falsters Stifts-Tidende, 1828-06-24
Professor Nyerup agter i Begyndelsen af næste Maaned, i literaire Anliggender, at foretage en Reise til Christiania.
Lolland-Falsters Stifts-Tidende, 1828-06-24
J Anledning af en til Cancelliet indkommen Forespørgsel, om en Læge tilkommer det i Forordningen af 3die April 1810, §. 4, fastsatte Honorarium, naar de vaccinerede Personer henhøre til en Kjøbstad og in specie til den Kjøbstad, hvor Lægen er bosiddende, samt i bekræftende Fald om Honorariet i det nævnte Tilfælde skal udredes af Amtsrepartitionsfondet eller af Kæmnercassen, har Cancelliet tilkjendegivet Vedkommende, at da det ovenmeldte Honorarium er tilstaaet i Stedet for Diætpenge, og disse alene kunne fordres naar Lægen maa foretage Reiser, vil der ordentligviis ikke tilkomme Lægen nogen Betaling for den offentlige Vaccination i Kjøbstæderne. Kun hvor Lægen, for at foretage saadan Vaccination, nødsages til at gjøre Reiser, finder Cancelliet, at der, uagtet Forordningen af 3die April 1810, §. 4, ved at bestemme et Honorarium af 24 Skill, for hver vaccineret Person, egentlig blot har Hensyn til Landet, bør tilstaaes en lige Godtgjørelse, hvilken bliver at udrede af Kæmnercassen. Af den i Overeensstemmelse med det kongelige aabne Brev af 6te April 1818 til Qvartalscoursens Bestemmelse anordnede bestandige Committee er den Cours, hvorefter Rigsbanksedler i Juli, August og September Maaneder 1828 skulle modtages i alle de Sølvbetalinger, der efter allerhøistbemeldte aabne Brev kunne afgjøres med Rigsbanksedler, bestemt til 218 3/4, imod 100 Species eller 200 Rbd. Sølv, saa at 1 Rbd. Sølv i alle foranførte Tilfælde kan betales med 1 Rbd. 9 s. i Rigsbanksedler og Tegn.
Lolland-Falsters Stifts-Tidende, 1828-06-24
Kjøbenhavns Børs-Cours, den 20de Junii. Hamborg 2 M. - , a vista 215. – Spec. 218. Specier solgtes til 13 Mk. 1 s. - Bank-Disconto 5 Procent. - Norske Speciessedler pr. 100 Specier 157 a 157 1/2 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 84 a 84 1/2 Rbd. Sedler. Dito Dito 78 a 78 1/2 i Banco. - Nationalbank-Obligationer (af Laanet 4de Februar 1820) 101 1/2 a 102 Rbd. r. S. Dito Dito 111 a 111 1/2 Rbd. Sedl. – 4 Proc. uopsigelige Rigsbank=Obligationer, Renter pr. 6te Januar, 98 1/2 a 99 Rbd. r. S. - 6 Proc. norsk Laan ved Hambro & Søn 105 a 105 1/2 i Banco. 4 Proc. Dito ny 98 a 98 1/2 i Banco. - Asiatiske Actier 76 Rbd. Sedler. 3 Proc. ny danske Obligationer 59 a 59 1/2 L. Sterling. (1 L. Sterling beregnet til 14 Bancomark.)
Lolland-Falsters Stifts-Tidende, 1828-06-24
Bekjendtgjørelser. Onsdagen den 2den Juli 1828, om Eftermiddagen Kl. 5, afholdes paa Mariboe Raadstuesal en Generalforsamling i det Lollandsk-Falsterske Jndustriselskab, hvor Præmier for 1827 uddeeles. Selskabets ærede Medlemmer indbydes til at overvære dette Møde.
Lolland-Falsters Stifts-Tidende, 1828-06-24
Auctioner. J Følge vedkommende Udlægshavers Reqvisition, bliver det Postmester H. Wolff tilhørende, i denne Byes Adelgade under Matricul No. 75 beliggende Sted, der bestaaer af 8 Fag Forhuus og 5 Fag Baghuus, Alt Muur og Bindingsværk, med tilhørende Grund, Gaards- og Haugeplads, stillet til Bortsalg ved 3de offentlige Auctioner, der afholdes Fredagene den 11te og 25de Juli, samt 8de August d. A., Formiddag Klokken 11, de 2de Første paa Raadstuen og den Tredie i det sælgende Sted. Conditionerne til Salget kunne 8 Dage forinden 1ste Auction erfares hos Hr. Secretair Bagger paa Raahaugegaard. Hvilket herved, overeensstemmende med Placaten af 22de April 1817, bekjendtgjøres til alle Vedkommendes Efterretning. Nysted Byfoged-Contoir, den 16de Juni 1828. Bekker, const.
Lolland-Falsters Stifts-Tidende, 1828-06-24
J Følge vedkommende Udlægshavers Reqvisition, bliver det Postmester H. Wolff tilhørende, norden for Byen under Matricul Nr. 61 beliggende Sted, der bestaaer af 9 Fag Forhuus, Muur og Bindingsværk, 6 Fag Baghuus, med tilhørende Grund, Gaards- og Haugeplads, stillet til Bortsalg ved 3de offentlige Auctioner, der holdes Fredagene den 11te og 25de Juli, samt 8de August d. A., Formiddag Klokken 10, de 2de Første paa denne Byes Raadstue, hvorimod den Tredie paa selve Stedet. Conditionerne til Salget af denne Eiendom erfares 8 Dage forinden 1ste Auction hos Hr. Secretair, Procurator Bagger paa Raahaugegaard. Hvilket til Lysthavendes Efterretning herved bekjendtgjøres. Nysted Byfoged-Contoir, den 16de Juni 1828. Bekker, const.
Lolland-Falsters Stifts-Tidende, 1828-06-24
Efter Begjæring af Kjøbmand Jens Lund, bliver det ham tilhørende Huus, Matr. No. 10, her i Byen, stillet til offentlig Auction, som afholdes paa Saxkjøbing Byes Raadstue Tirsdagen den 8de Juli førstkommende, om Formiddagen Kl. 11, og, hvis antageligt Bud skeer, bortsolgt. Huset bestaaer af 9 Fag til Gaden, Muur- og Bindingsværk med Tegltag. Det er indrettet til Beboelse, og med Salget følger tvende Kakkelovne. Conditionerne vil ved Auctionen blive fremlagte, og samme kunne imidlertid erfares paa mit Contoir. Dette bekjendtgjøres herved. Saxkjøbing, den 19de Juni 1828. Grønberg.
Lolland-Falsters Stifts-Tidende, 1828-06-24
Efter Begjæring af Væver Hans Nielsen, bliver det ham tilhørende Huus, Matr. No. 59 a, her i Byen, bestaaende af et Forhuus paa 4 Fag, der er indrettet til Beboelse, og et Sidehuus paa 3 Fag, stillet til offentlig Auction, som afholdes paa Saxkjøbing Kjøbstæds Raadstue Tirsdagen den 8de Juli førstkommende, om Formiddagen Kl. 11, og, hvis antageligt Bud skeer, bortsolgt. Conditionerne vil ved Auctionen blive fremlagte, og samme ligger imidlertid til Eftersyn paa mit Contoir. Dette bekjendtgjøres herved. Saxkjøbing, den 19de Juni 1828. Grønberg.
Lolland-Falsters Stifts-Tidende, 1828-06-24
Jndkaldelser.
Lolland-Falsters Stifts-Tidende, 1828-06-24
Enhver, som have Noget at fordre i Stervboet efter Mette Pedersdatter, Enke efter forhen afgangne, Gaardmand Rasmus Hansen Thisen i Græshauge, under Øllingsøegaards Skiftejurisdiction, bliver herved med lovlig 12 Ugers Varsel indkaldte til at anmelde og beviisliggjøre deres Fordringer paa bemeldte Bo for undertegnede committerede Skifteforvalter. Øllingsøegaard, den 15de Juni 1828. R. Hellemann.
Lolland-Falsters Stifts-Tidende, 1828-06-24
Creditorerne i Stervboet efter her i Byen ved Døden afgangne Politibetjent og Classelotteri-Collecteur, Jens Christian Jensen indkaldes herved, i Følge Placaten af 26de October 1792, med 12 Ugers Varsel, til for mig, som Skifteforvalter, at anmelde og beviisliggjøre deres Fordringer. Ved en Skiftesamling i Boet, der afholdes paa mit Contoir Mandagen den 30te d. M., om Eftermiddagen Klokken 4, vil blive taget Bestemmelse i Henseende til Realisationen af Boets Eiendele, og Boets Creditorer indkaldes derfor til, ved denne Skiftesamling at møde. Boets Debitorer indkaldes ligeledes at møde ved samme Skiftesamling, for at betale deres Skyld til Boet. Saxkjøbing, den 24de Juni 1828. Grønberg.
Lolland-Falsters Stifts-Tidende, 1828-06-24
Skiftesamling. J Frøken Charlotte v. Wallmodens Stervboe her i Byen afholdes en Skiftesamling paa Raadstuen, Mandagen den 14de Juli 1828, om Formiddagen Kl. 11; hvilket, i Overeensstemmelse med Placaten af 21de April 1824, herved bekjendtgjøres til alle Vedkommendes Efterretning. Marieboe Skifteret, den 23de Juni 1828. P. Valentin.
Lolland-Falsters Stifts-Tidende, 1828-06-24
Capital, som anbydes. Jmod anordningsmæssig Sikkerhed kan en Capital, stor 350 Rbdlr. Sedler, af Umyndiges Midler under Corselitze og Carlsfeldts Godsers Overformynderi paa Falster, strax erholdes til Laans, naar man derom henvender sig til Undertegnede. Corselitze, den 18de Juni 1828. P. Andersen.
Lolland-Falsters Stifts-Tidende, 1828-06-24
Ved Tallotteriets 1163 Trækning i Altona udkom: No. 87. 49. 30.
Lolland-Falsters Stifts-Tidende, 1828-06-27
Lollands og Falsters Stifts Kongelig alene privilegerede. Addressecontoirs Efterretninger. Den Fesat. Togtyvende Aargang. Nummer 51. udgives tvende Gange ugentlig fra C. C. Schultz's Enkes Bogtrykkerie. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1828-06-27
Udenlandsk. Russisk-tyrkiske Anliggender. J Følge Efterretninger fra Berlin af 17de Juni, er den russiske Armee den 7de f. M. gaaet over Donau paa 3 Puncter. Tyrkerne vilde gjøre Modstand; men da 1,000 Cosakker af den zaporogiske Stamme, paa hvilke de især gjorde Regning, med deres Overhoved gik over til Russerne, bleve de, efter en kort Fægtning, ganske adspredte. Paa russisk Side beløb Tabet sig til 50 Mand, hvorimod Tyrkerne fratoges 12 Kanoner og en Mørser, Af tidligere forefaldne Begivenheder meddeles følgende: Den 24de Mai begyndte Bombardementet paa Bralla, hvor det den 26de brændte paa 10 Steder. Uagtet Russerne havde begyndt paa den anden Parallele og oprettet et Morsebatteri paa den høire Fløi, underholdtes alligevel en uafbrudt levende Jld fra Fæstningen, hvorved dog kun 2 Russer vare dræbte og 9 saarede. Avantgarden stødte den 14de Mai, i Nærheden, af Fæstningen, paa 500 tyrkiske Ryttere, som vare paa Fouragering. De bleve angrebne af et Regiment Cosakker, hvorpaa de droge sig fægtende tilbage; men da to Eskadroner Uhlaner tillige faldt dem i Flankerne, flygtede de til nogle nær ved Staden liggende Haver og begyndte en levende Musketild, hvorved flere Uhlaner og Cosakker bleve dræbte eller saarede. En tyrkisk Officier og 18 Mand bleve tagne til Fanger. Beleiringscorpset skal være 18,000 Mand stærkt, og de russiske Tropper, som deels ere gaaede over Pruth og deels staae ved Jsmail, anslaaes i Alt til 180,000 Mand. Efter fangne Tyrkers Udsagn, havde Braila kun en Besætning af 3,000 Mand og 160 Stkr. Skyts. De mindre Fæstninger Tulezi og Jsaktschi skulle kun have 6 til 700 Mand. En Flotille af 18 Kanoneer-SchalupFredagen den 27 Juni 1828. per er den 26de Mai afgaaet fra Jsmail mod Bralla. Den gik ganske uhindret forbi Jsaktschi. – Offentlige Blade have meldt, at Braila aldrig er bleven erobret, hvilket er ganske ugrundet; tvertimod er dette oftere skeet i de forrige Tyrkekrige. - Hovedstaden i det lille Wallachi, Crajowa, blev den 21de Mai besat af et Cosak=Regiment under Oberstlieutenant Zolotarew. Geistligheden, Bojarerne og Folket kom Tropperne imøde og modtoge dem som deres Befriere fra den dem truende Undergang. Det heed, at Tyrkerne havde villet overfalde Staden og ødelægge den i Bund og Grund. –
Lolland-Falsters Stifts-Tidende, 1828-06-27
Fra Odessa hedder det under 29de Mai, at en Afdeling af Flaaden fra Sebastopol har tilfægtet sig en Seier ved Fæstningen Anapa (paa det caucasiske Fastland, ligefor Krimm), hvor den tog en tyrkisk Flotille, som skulde bringe Tropper og Munition til bemeldte Fæstning, og bombarderede derpaa denne i 13 Dage med saadan Virkning, at Forstæderne vare ødelagte og Alt bebudede dens forestaaende Fald. Russerne gjorde 1,200 Fanger, der bleve satte i Land paa Krimm; derimod bleve 6 erobrede Faner bragte til Keiserinden i Odessa, hvor de i Triumph bleve ombaarne paa Gaderne. Den russiske Flaade bestaaer af 32 Krigskibe, som have 6,000 Mand Landtropper ombord. – Hs. Majestæt Keiseren har under sit Ophold i Leiren ved Braila uddeelt flere Ordener til nogle for deres Tapperhed udmærkede Soldater, og i det han med egen Haand fæstede Ordens baandet paa den Ældste af disse, som allerede var prymed 3 Medailler, omfavnede han ham, hvilket opvakte en ubeskrivelig Begeistring iblandt Tropperne. En ung Adelsmand ved Uhlan Divisionen, som formedelst usommelig Opførsel var bleven afskediget, men for at oprette sin Feil igien havde taget Tjeneste som simpel Soldat og i en af de første Fægtninger faaet sit ene Been afskudt, blev ved Storfyrst Michael forestilt Hs. Majestæt, som forundte ham St. Georgskorset og atter udnævnte ham til Officier.
Lolland-Falsters Stifts-Tidende, 1828-06-27
Fra Constantinopel berettes under 27de Mai, at den 19de f. M. var Seraskieren Hussein Pascha brudt op derfra og begivet sig til Donau, for at overtage Commanden over Militsen fra de europæiske Provindser. Han havde befaling til, at fremskynde sin Marsch saameget som muligt, og var desaarsag ved sin Afreise kun ledsaget af nogle faa Divisioner regulairt Cavalleri. Den ved Dand Pascha opstillede ArtilleriPark paa 40 Kanoner har paa samme Tid sat sig i Bevægelse til Balkan. Et betydeligere Antal af svært Skyts og Feltskyts er for nogle Dage siden indskibet i Constantinopel til Rodosto, hvorfra det skal bringes over Land til Adrianopel. Paschaerne i Asien have erholdt befaling til, med Eftertryk at møde Russernes Jndfald fra denne Side, hvortil Kurdernes Cavalleri ogsaa er opfordret. Den 25de holdt Sultanen, efter endt Bøn i Moscheen Eyub, Mønstring over de i Leiren ved Dand Pascha forsamlede 5,000 Mand regulairt Jnfanteri, som den paafølgende Morgen tiltraadte Marschen til Armeen, under Commando af den anden Seraskier, Halil Pascha. Capudan Pascha er med en Flaade af 3 Limeskibe og 7 Fregatter og Corvetter afgaaet til Bugten ved Bujuldere, lige over for Bosphoros's Munding, hvor den endnu skal forøges med nogle Brandere og mindre Fartøier. Fra den Dag, det russiske Krigs manifest ankom til Constantinopel, er det sorte Hav erklæret for lukket. - Uagtet alt Foranførte, og uanseet Reis-Effendi hidtil har været døv imod alle de Forestillinger, der i den senere Tid ere gjorte, saavel af den nederlandske som af den østerrigske og preussiske Gesandt, turde det hænde sig, at Porten endnu giver efter - dersom det ikke er for sildig; thi i en Skrivelse fra Constantinopel af 31te Mai, som ved overordentlig Leilighed er ankommen til Hamborg, hedder det: "J de diplomatiske Circler i Pera fortæller man med megen Bestemthed: Porten har nylig erklæret, at den ønsker Englands og Frankrigs Gesandters Tilbagekomst, for at underhandle med dem i Overeensstemmelse med Londoner-Tractaten. Reis-Effendi - hedder det fremdeles - har ved det nederlandske Gesandtskab tilstillet disse Gesandter Jndbydelseskrivelser desangaaende.
Lolland-Falsters Stifts-Tidende, 1828-06-27
Roligheden er fremdeles bleven uforstyrret. Man imøde seer hvert Øieblik et Svar paa det russiske Krigsmanifest, hvoraf allerede en Afskrivt er i Muftis Hænder, for at modtage hans Fetwa (Prophetens Segl."
Lolland-Falsters Stifts-Tidende, 1828-06-27
Græsk-tyrkiske Anliggender. Alle de i Omløb værende Rygter om Frankrigs Beslutning, at skille sin Sag fra Englands og virke særskilt til Grækenlands Befrielse, modsiges paa det Bestemteste af det engelske Blad Courier. Pariserbladet Messager forsikkrer ogsaa, at Frankrig Jntet vil foretage sig uden i Overeensstemmelse med dets Allierede, og aldeles ikke afvige fra Tractaten af 6te Juli.
Lolland-Falsters Stifts-Tidende, 1828-06-27
Det engelske Blad Courier har den Efterretning, at de tre Magters Ministre atter skulle komme sammen paa Corfu, og at Hr. Stratford Canning snart vil afreise dertil. Dersom det imidlertid skulde lykkes de andre Gesandter i Constantinopel, at bevæge Porten til at antage Londoner-Tractatens Betingelser, ville Underhandlingerne sandsynligviis igien blive fortsatte i hiin Hovedstad selv.
Lolland-Falsters Stifts-Tidende, 1828-06-27
Fra Corfu meldes, at Jbrahim Pascha befinder sig i den piinligste Forfatning, og har ladet sin Fader underrette om de Vanskeligheder, han har at bekjæmpe, for at holde sig paa Morea. Man troede, at han vilde see at komme derfra i Løbet af Juni Maaned.
Lolland-Falsters Stifts-Tidende, 1828-06-27
Portugisiske Anliggender. Den officielle Lissaboner-Tidende af 26de Mai har det Sagn, at Prinds Miguel (som altsaa endnu dengang var i Lissabon) vilde stille sig i Spidsen for Krigsfolkene; men man troede alligevel ikke det skeete, hvortil det engelske Blad Times angiver følgende Grund: "Prindsen forlod Statsraadet, for at spørge sin Moder og han skulde drage i Feldten, og fandt hende i Sengen fordi hendes Søn havde i Drukkenskab stødt til hende; men hun tillod ham ikke at marschere."
Lolland-Falsters Stifts-Tidende, 1828-06-27
Det franske Blad Messager melder, at i Lissabon var Hertugen af Elvas, tilligemed mange andre anseete Personer, arresterede. Antallet af de Fængslede var saa stort, at to gamle Krigskibe vare satte i Stand til at modtage dem.
Lolland-Falsters Stifts-Tidende, 1828-06-27
Den kongelige franske Gesandt i Lissabon har bekjendtgjort for sine derværende Landsmænd, at nogle franske Krigskibe kunne ventes paa Tajofloden, for i fornødent Tilfælde at beskytte saavel deres Personer som Eiendomme.
Lolland-Falsters Stifts-Tidende, 1828-06-27
Fra London hedder det under 13de Juni, at Cheferne for de fra Portugal tilbagevendte Tropper havde faaet Ordre til, at holde sig færdige, for igjen at kunne afgaae dertil naar paafordres.
Lolland-Falsters Stifts-Tidende, 1828-06-27
Adskilligt. J Følge Efterretninger fra Livorno af 27de Mai, var i Tunis udbrudt alvorlige Uroligheder. Folket, i Forening med Tropperne, havde gjort Opstand imod Veyen og de Christne, og man befrygtede de skrækkeligste Følger. Grunden til Oprøret angives at være den Elendighed og Misfornøielse, som de nyeste Tildragelser i Levanten have foraarsaget.
Lolland-Falsters Stifts-Tidende, 1828-06-27
Paa Torvet i Gent findes en stor, meget gammel Kanon, som er 18 Fod lang og 10 Fod 10 Tommer i Omfang. Den er forfærdiget af sammensmedede Jernstænger og veier 33,606 Pd. Hertugen af Burgunds Vaaben er anbragt paa den, og den skal allerede være brugt ved Angrebet mod Audenarde i Aaret 1452. Den bærer Navn af de dulle Griete (den gale Grethe), formedelst det frygtelige Brag, dens Affyring foraarsager. For kaldte man den ogsaa de rooden Dyuvele (den røde Diævel), fordi den var anstrøgen, med Rødt. De Kanoner, som ligge i Dardanelslottene, ere næsten af selvsamme Form og Størrelse, som den i Gent.
Lolland-Falsters Stifts-Tidende, 1828-06-27
Jndenlandsk. Hs. Majestæt Kongen, som den 17de d. M. forlod Viborg, reiste derefter til Løgstøer, siden til Skive, Ringkjøbing, Varde, Ribe og Colding, og den 23de fra Coldingfjord med det kongelige Dampskib til Kjøbenhavn hvor Hans Majestæt ankom den 24de, om Morgenen Kl. 2 1/2. - Mandagen den 30te Juni begive Deres Majestæter sig til Allerhøistsammes SommerResidents, Frederiksberg Slot.
Lolland-Falsters Stifts-Tidende, 1828-06-27
Committeen for Understøttelsen til Grækerne har i et Møde den 21de April valgt Hr. Kammerherre Ludvig Greve af Reventlow til overordentlig Medlem, og i et Møde den 3die Juni besluttet, at der skal udfærdiges Taksigelses-Skrivelser til: Hr. Oberstlieutenant v. Simonsen i Viborg, Overkrigscommissair og Postmester Bai i Holstebroe, Lieutenant og Bogtrykker Popp i Kjøbenhavn, Pastor St. St. Blicher i Spentrup, Literatus og Bogtrykker Elmenhoff i Randers og Bogbindermester Falck i Kjøbenhavn.
Lolland-Falsters Stifts-Tidende, 1828-06-27
Tirsdagen den 3die Juni, i Middagsstunden, afbrændte ved Lynild alle 4 Udhusene, tilligemed deri værende Gaards- og Avls=Redskaber, paa Gaarden Slottveden, i Sindahls Sogn, paa Baggesvogns Gods i Jydland.
Lolland-Falsters Stifts-Tidende, 1828-06-27
Ved Dauberg Skole i Jydland er et fuldstændigt Springe=Maskineri bekostet af Hr. Pastor Friis, hvorved den mandlige Deel af Skolens Ungdom daglig undervises i Gymnastiken af Skolens Lærer, Seminarist Pedersen.
Lolland-Falsters Stifts-Tidende, 1828-06-27
Ribe, den 17de Junii. Søndag Eftermiddag den 8de dennes tildrog sig paa Nipsaaen her den sørgelige Begivenhed, at en Skipper fra Fanøe, som om Formiddagen vilde seile herfra i en liden Baad, kantrede, ved Byggeveir, noget Vesten for Qværnstenen, hvorved en Dreng, der var med ham som Passageer og vilde hjem for at besøge sine Forældre, druknede. Nogle Folk her fra Byen, som just vare i Nærheden af Aabredden kastede et Toug ud til ham; men i det han svømmende vilde gribe det, forsvandt han, man formoder ved at faae Krampe. Skipperen reddede sig ved at entre om paa Siden af Baaden.
Lolland-Falsters Stifts-Tidende, 1828-06-27
Kjøbenhavns Børs-Cours, den 24de Junii. Hamborg 2 M. - , a vista 214. - Spec. 217. Specier solgtes til 13 Mk. - s. - Bank-Disconto 5 Procent. - Norske Speciessedler pr. 100 Specier 157 a 157 1 Rbd. Sedler. Svenske Sedler pr. Rigsdaler Rigsgjæld 52 Rbs. Tegn. - 4 Procents kongelige Obligationer (uden Renter) 84 a 84 1/2 Rbd. Sedler. Dito Dito 78 1/2 a 79 i Banco. - Nationalbank-Obligationer (af Laanet 4de Februar 1820) 101 1/2 a 102 Rbd. r. S. Dito Dito 110 1/2 a 111 Rbd. Sedl. 4 Proc. uopsigelige Rigsbank-Obligationer, Renter pr. 6te Januar, 98 1/2 a 99 Rbd. r. S. - 6 Proc. norsk Laan ved Hambro & Søn 105 1/2 a 106 i Banco. 4 Proc. Dito ny 98 a 98 1/2 i Banco. - Asiatiske Actier 76 Rbd. Sedler. - 3 Proc. ny danske Obligationer 59 a 59 1/2 L. Sterling.
Lolland-Falsters Stifts-Tidende, 1828-06-27
Bekjendtgjørelser. Undertegnede har etableret sig her i Byen som Guld og Sølvarbeider og anbefaler sig til Byens og Omegnens respective Beboere. De, som ville forunde mig Arbeide, kunne stedse være forvissede og reel Behandling og billige Priser. Min Bopæl er hos Snedkermester Huusum. Mariboe, den 26de Juni 1828. P. C. West.
Lolland-Falsters Stifts-Tidende, 1828-06-27
Tirsdag den 1ste Juli holdes Qvartalsforsamling i Klubben Foreningen i Nykjøbing. Directionen, den 24de Juni 1828.